

**ระเบียบหลักเกณฑ์การประกวด นางนพมาศ  
โครงการสืบสานประเพณีลอยกระทง ประจำปี 2566  
วัน จันทร์ ที่ 27 พฤศจิกายน 2566  
องค์การบริหารส่วนตำบลประทาย อำเภอประทาย จังหวัดนครราชสีมา**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**1. ชื่อการประกวด/จัดงาน** การประกวดนางนพมาศ โครงการสืบสานประเพณีลอยกระทง ประจำปี 2566

**2. คุณสมบัติของผู้สมัครเข้าประกวด**

2.1 เพศหญิง (โสด)  
2.2 มีสัญชาติไทย (มีภูมิลำเนาทะเบียนบ้านอยู่ในอำเภอประทาย จำนวน 1 ปีขึ้นไป)  
2.3 อายุ 16 – 27 ปีบริบรูณ์

**3. หลักฐานการสมัครของผู้เข้าประกวด**

3.1 สำเนาบัตรประจำตัวประชาชน จำนวน 1 ฉบับ  
 3.2 สำเนาทะเบียนบ้าน จำนวน 1 ฉบับ  
 3.3 รูปถ่ายสีเต็มตัว ขนาดโปสการ์ด ขนาด 4 X 6 นิ้ว จำนวน 1 รูป

**4. สถานที่ประกวด**

- เวทีการประกวด ณ บริเวณวัดไชยศรีชมชื่น หมู่ที่ 6 ตำบลประทาย อำเภอประทาย จังหวัดนครราชสีมา

**5. การรับสมัคร**

- รับสมัครตั้งแต่บัดนี้เป็นต้นไป จนถึงวันที่ 27 พฤศจิกายน 2566   
 - การรับสมัคร ผู้สมัครจะต้องมาสมัครและยื่นใบสมัครด้วยตนเอง ณ ห้องสำนักปลัด องค์การบริหารส่วนตำบลประทาย อำเภอประทาย จังหวัดนครราชสีมา  
 - สอบถามรายละเอียดได้ที่เบอร์โทร 044-756568 ในวันและเวลาราชการ  
 - สนใจติดต่อสอบถาม คุณยะ 083-0454347 สมัครล่วงหน้า ส่งรูป ชื่อ-นามสกุล  
 Inbox FB: Piriya sritiang

**6. สถานที่รายงานตัว/การฝึกซ้อมและร่วมกิจกรรม**

- ผู้เข้าประกวดจะต้องมารายงานตัว ในวันอังคารที่ 27 พฤศจิกายน 2566 เวลา 16.00 – 17.30 น. ณ บริเวณวัดไชยศรีชมชื่น หมู่ที่ 6 ตำบลประทาย อำเภอประทาย จังหวัดนครราชสีมา  
 - ผู้สมัครนางนพมาศทุกคน ร่วมฝึกซ้อมการเดินและทำความเข้าใจเกี่ยวกับการประกวด

**7. ค่าสมัคร**

- ค่าสมัครล่วงหน้าคนละ 300 บาท / ค่าสมัครหน้างานคนละ 400 บาท

-2-

**8. เกณฑ์การตัดสิน**

การตัดสินการประกวดทั้งในรอบคัดเลือกและรอบตัดสิน จะกระทำโดยคณะกรรมการตัดสิน ซึ่งการตัดสินของคณะกรรมการให้ถือเป็นที่สุด เกณฑ์การตัดสินมีดังนี้  
  
1. ความสวยงาม (20 คะแนน)  
2. การแต่งกาย (20 คะแนน)  
3. ท่วงที วาจา กิริยา มารยาท (20 คะแนน)  
4. ความกล้าแสดงออก (20 คะแนน)  
5. ปฏิภาณไหวพริบ(การตอบคำถาม) (20 คะแนน)

**คะแนนรวม 100 คะแนน**

**ผู้เข้าประกวดนางนพมาศต้องเดินประกวด จำนวน 2 รอบ**

รอบที่ 1 แนะนำตัวนางนพมาศ(ชุดเดรสผ้าพื้นเมือง)

รอบที่ 2 คัดเลือกผู้เข้าประกวด 10 คน สุดท้าย (ชุดไทย)

- ให้แสดงความสามารถพิเศษไม่เกิน 3 นาที (เตรียมเพลงประกอบการแสดงมาเอง)

- ตอบคำถาม

**9. การแต่งกายในวันประกวด**

- ชุดไทย เหมาะสมกับการประกวด  
 - ผู้เข้าประกวดสามารถสะพายแถบประชาสัมพันธ์ของสปอนเซอร์ หรือประชาสัมพันธ์ด้วยวิธีอื่นใดได้ตามความเหมาะสม และไม่เป็นที่เดือดร้อนของผู้เข้าประกวดคนอื่น

**10. รายละเอียดตำแหน่งและของรางวัล**1. รางวัลชนะเลิศ 15,000 บาท พร้อมมงกุฎถ้วยรางวัลและสายสะพาย2. รางวัลรองชนะเลิศอันดับ 1 7,000 บาท พร้อมถ้วยรางวัลและสายสะพาย3. รางวัลรองชนะเลิศอันดับ 2 5,000 บาท พร้อมถ้วยรางวัลและสายสะพาย4. รางวัลรองชนะเลิศอันดับ 3 3,000 บาท พร้อมถ้วยรางวัลและสายสะพาย5. รางวัลรองชนะเลิศอันดับ 4 2,000 บาท พร้อมถ้วยรางวัลและสายสะพาย  
6. รางวัลขวัญใจประชาชน 2,000 บาท พร้อมถ้วยรางวัลและสายสะพาย  
7. รางวัลนางงามบุคลิกภาพดี 1,000 บาท พร้อมถ้วยรางวัลและสายสะพาย  
และรางวัลอื่นอีกมากมาย

**หมายเหตุ :**

1. ผลการตัดสินของคณะกรรมการถือว่าเป็นสิทธิขาด ผู้ใดจะโต้แย้งมิได้  
2. ห้ามพี่เลี้ยงนางงามและผู้ติดตามผู้เข้ารับการประกวด ทะเลาะวิวาท ส่งเสียงดังและก่อให้เกิดความเสียหาย ให้แก่ กองประกวด ผู้เข้าประกวด ทั้ง 2 ฝ่าย จะถูกตัดสิทธิ์และจะยุติการประกวดทันที และดำเนินคดีต่อไป